laion/Wikipedia-Exotic huggingface dataset:
יחסי אורוגוואי–פקיסטן

יחסי אורוגוואי–פקיסטן הם היחסים הדיפלומטיים בין הרפובליקה המזרחית של אורוגוואי לבין הרפובליקה האסלאמית של פקיסטן. כאשר פרצה המלחמה במזרח פקיסטן בשנת 1971, אורוגוואי היססה בתחילה לקחת צד. עם זאת, ב-24 באוגוסט 1971 הכירה אורוגוואי בבנגלדש (קודם לכן מזרח פקיסטן) כמדינה עצמאית. בשנת 2006 נחגג הסכם מסחרי בין פקיסטן למרקוסור (גוש סחר שאורוגוואי הוא חלק ממנו). קיימת לשכת מסחר של פקיסטן-אורוגוואי. בשנת 2007 אירחה מונטווידאו את 'ועידת קשמיר הבינלאומית' הראשונה. ראש ממשלת אזאד קשמיר סרדאר אטיקה אחמד ח'אן השתתף באירוע, שאורגן בשיתוף האוניברסיטה הקתולית באורוגוואי. חאן נפגש עם מספר סנאטורים אורוגוואים במהלך שהותו. בשנת 2014 הוסמך שגריר פקיסטן בבואנוס איירס גם עבור אורוגוואי. פקיסטן מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטווידאו. אורוגוואי מיוצגת בפקיסטן באמצעות שגרירותה בטהראן, איראן, ובנוסף מחזיקה קונסוליית כבוד באסלאמאבאד. יחסי אורוגוואי–פקיסטן קונסוליית הכבוד של פקיסטן באורוגוואי
ליפוט אראני

ליפוט אראני (במקור גולדמן, בהונגרית: Aranyi Lipót; מישקולץ, 20 בספטמבר, 1855 – בודפשט, ינואר 1945) היה עיתונאי יהודי-הונגרי, עורך עיתון. אראני וילדיו ניספו בשואה. ליפוט אראני נולד במשפחה יהודית כבנם של מוריץ אראני (1826–1886), סוחר, ושל זאלי דיקמן (1826–1888) לאחר סיום לימודיו בבית הספר, עבד כשוליית סוחר, ומשנת 1876 היה איש צוות פנימי של היומון בשם "מישקולץ" (Miskolcz) וכן כתב ליומונים פוליטיים בבודפשט. בשנת 1882 הפך לעורך מישקולץ. לאחר מכן הקים את כתב העת "ידיעון בורשוד-מישקולץ" (Borsod-Miskolczi Közlöny), כתב עת חברתי, כלכלי ושל ספרות יפה, שאראני היה העורך והמו"ל שלו (1883–1891). אחרי שעבר לבודפשט, כתב מאמרים וטורים עבור עיתונים רבים מאוד וביניהם: הפשטי נפלו (1892, 1895) ועבור "דפי הבירה" (Fővárosi Lapok). הוא כתב גם ב"אומה" (1892–1899), ב"העיתון ההונגרי" (Magyar Újság), ב"האומה ההונגרית" (Magyar Nemzet) (1899–1903) ומהקמת "העיתון" (Újság) בשנת 1903, הוא היה איש הצוות הפנימי הבכיר בעיתון, וניהל את "מדור בית המשפט" של העיתון. הוא היה חבר במערכת השבועון ההומוריסטי בורשסם ינקו. לקראת שנות סיום מלחמת העולם השנייה במהלך בדיקת מסמכים ברחוב על ידי הבריונים החהושים של מפלגת צלב החץ, אראני זוהה כיהודי ולעיני אשתו הוצא להורג במקום בירייה בשדרות סנט אישטוואן בבודפשט קרוב לדנובה. אשתו הראשונה הייתה מריה גאסר (1868–1901), איתה התחתן ב-15 בנובמבר 1888 בקזינצברציקה. אשתו נפטרה מדלקת ריאות בגיל שלושים ושלוש. הוא התחתן בשנית ב-28 באוקטובר 1902. אשתו השנייה הייתה קטלין ויינמן (1870–1964) מורה מבבודפשט. ילדים (מאשתו הראשונה): גזה אראני (1895–1944) מרתה אראני (1897–1945). בעלה ארנה רושטה (מקודם: רייס) היה פקיד. לקסיקון ביוגרפי הונגרי. עורכת ראשית אגנש קניירש. 1967 לקסיקון יהודי הונגרי. 1929. עורך ראשי פטר אויווארי. ליפוט אראני לקסיקון ביוגרפי הונגרי של Arcanum. ליפוט אראני הספרייה הלאומית של ישראל. מאת ליפוט אראני מאמר מפרי עטו בארכיב הדיגיטלי ההונגרי "Születési bejegyzése a miskolci izraelita hitközség születési akv. 158/1855. folyószáma alatt". "Aranyi Mór halotti bejegyzése a miskolci izraelita hitközség halotti akv. 12/1886. folyószáma alatt". "Aranyi Mórné halotti bejegyzése a miskolci izraelita hitközség halotti akv. 147/1888. folyószáma alatt". "Aranyi Lipótné Gasser Mária halotti bejegyzése a Budapest VII. kerületi polgári halotti akv. 882/1901. folyószáma alatt". "Házasságkötése a sajókazinci izraelita hitközség esketési akv. 4/1888. folyószáma alatt". "Aranyi Lipótné Weinmann Katalin halotti bejegyzése a Budapest VI. kerületi polgári halotti akv. 253/1964. folyószáma alatt". "Aranyi Lipót és Weinmann Katalin házasságkötési bejegyzése a Budapest VII. kerületi polgári házassági akv. 1228/1902. folyószáma alatt". "Aranyi Géza halotti bejegyzése a Budapest VII. kerületi polgári halotti akv. 2235/1944. folyószáma alatt". "Rosta Ernőné Aranyi Márta halotti bejegyzése a Budapest VI. kerületi polgári halotti akv. 2661/1945. folyószáma alatt".
איליה בורודין

איליה אלכסנדרוביץ' בורודין (ברוסית: Илья Александрович Бородин; נולד ב-14 בפברואר 2003) הוא שחיין רוסי, הוא סגן אלוף עולם בבריכת 25 מטר (אבו דאבי 2021), אלוף אירופה (בודפשט 2021) ושיאן עולם לנוער במשחה ל-400 מטר מעורב אישי. בורודין נולד וגדל בבריאנסק. באליפות אירופה (בריכת 25 מטר) שנערכה בלונדון בתחילת דצמבר 2019 זכה בורודין במדליית כסף במשחה ל-400 מטר מעורב אישי בשיא לאומי חדש של 4:03.65 דקות, אחרי מקס ליצ'פילד מהממלכה המאוחדת (4:01.36 דקות) ולפני בן ארצו דניל פסינקוב (4:04.98 דקות). באליפות אירופה שנערכה בבודפשט, הונגריה במאי 2021 זכה בורודין במדליית זהב במשחה ל-400 מטר מעורב אישי בשיא עולם לנוער של 4:10.02 דקות, לפני אלברטו רזטי מאיטליה (4:11.17 דקות) ומקס ליצ'פילד (4:11.56 דקות). בורודין החמיץ את אולימפיאדת טוקיו (2020) בגלל שהיה חיובי לCOVID-19. 200 מטר מעורב אישי: 1:58.00 דקות (2020) 400 מטר מעורב אישי: 4:10.02 דקות (2021) 200 מטר מעורב אישי: 1:55.31 דקות (2020) 400 מטר מעורב אישי: 3:59.57 דקות (2021) איליה בורודין, ברשת החברתית VK איליה בורודין, באתר Swimrankings
משרד החוץ של האיטי

משרד החוץ של האיטי הוא משרד ממשלתי, האחראי על היחסים הבינלאומיים של האיטי. המשרד הוא חלק מהקבינט של האיטי. בראש המשרד עומד שר החוץ של האיטי. במשרד יש מספר מחלקות ואגפים, ביניהם: לשכת הפרוטוקול, האחראית על טקסי המשרד ועל ייצוג הממשלה. המנהל לעניינים פוליטיים מרכז נתונים הנוגעים לפעילותן של ממשלות זרות, ובמיוחד אלה המקיימות יחסים דיפלומטיים עם האיטי. הוא מנתח את השאלות הפוליטיות שהוגשו למשרד החוץ ומפנה את תשומת לבו של השר לשאלות הדורשות זאת. המנהל לעניינים פוליטיים אחראי גם על מידע ויחסים עם העיתונות ועל הכנת והפצת העלון של משרד החוץ. מנהל הקונגרסים והכנסים של המוסדות הבינלאומיים מרכז את הנתונים הנוגעים לפעילותם של ארגונים בינלאומיים. הוא אחראי האמנות וההסכמים עליהם חתומה האיטי, ואחראי לחתום על ההסכמים. המחלקה ליחסים כלכליים ושיתוף פעולה אחראית לכל הנושאים הנוגעים למימון, כלכלה וסחר ביחסים עם מדינות העולם. מנהלת קשרי התרבות אחראית לשאלות בעלות אופי תרבותי, אמנותי, מדעי, חינוכי וספורטיבי. המנהל לעניינים קונסולריים אחראי על כל העניינים הקונסולריים. הוא עוסק בהנפקה וחידוש דרכונים דיפלומטיים. המחלקה לענייני משפט אחראית לכל הנושאים המשפטיים ביחסים הבינלאומיים. המחלקה המנהלית אחראית על ניהול הכספים של משרד החוץ, על הכנת התקציב ופיקוח על ביצועו. היא אחראית על בקרתם ומלאים של חומרים ואספקה, מטלטלין ונכסי מקרקעין. מחלקה זו אחראית גם על כוח אדם, שירותים חברתיים, הכשרה ופיתוח של עובדים ומנהלי שירותים מרכזיים וחיצוניים. יחסי החוץ של האיטי נציגויות דיפלומטיות של האיטי בעולם אתר האינטרנט הרשמי של משרד החוץ של האיטי (בצרפתית) Organigramme, Ministère des Affaires Étrangères et des Cultes (בצרפתית) Mission, Ministère des Affaires Étrangères et des Cultes (בצרפתית)
רעידת האדמה בפורט-או-פרנס (1751)

רעידת האדמה בפורט-או-פרנס הייתה רעידת אדמה שהתרחשה בשעה 12:50 ב-21 בנובמבר 1751 בעיר פורט-או-פרנס, בירת האיטי. רעידת האדמה התרחשה למשך דקה. לאחר רעידת האדמה, בין 22 בנובמבר ל-8 בדצמבר, רוב תושבי העיר התגוררו באוהלים, עקב התרסקות והתמוטטות הבתים והמבנים בעיר. רעידת אדמה נוספת דווחה שהתרחשה באותו מקום ב-15 בספטמבר באותה השנה, ולא ברור האם שני הדיווחים מתייחסים לאותו אירוע או האם שיש ביניהם קשר. מאוחר יותר, סייסמולוגים שנשלחו לאזור, השוו את רעידת האדמה שהתרחשה בשנת 1751, לרעידת האדמה שהתרחשה בשנת 1910. שתי רעידות האדמה נעשו באותו המקום. 1751 Port-au-Prince earthquake | Assassin's Creed Wiki | Fandom, assassinscreed.fandom.com Significant Earthquake, www.ngdc.noaa.gov
רעידת האדמה בהאיטי

האם התכוונתם ל... רעידת האדמה בפורט-או-פרנס (1751) רעידת האדמה בהאיטי (2010) רעידת האדמה בהאיטי (2018) רעידת האדמה בהאיטי (2021)
המשרד למעמד וזכויות האישה של האיטי

המשרד למעמד וזכויות האישה (בצרפתית: Ministère à la Condition féminine et aux Droits des femmes; בראשי תיבות: MCFDF) הוא משרד ממשלתי בהאיטי שנוסד ב-8 בנובמבר 1994 במטרה לפעול למען שוויון בין גברים ונשים. שרת המשרד הנוכחית היא אוולין סנוויל. המשרד נוסד כתוצאה מדרישות של נשים האיטי, ונוצר כחלק מעבודת ההכנה לוועידת הנשים העולמית של 1995. הוא הוקם על ידי צו ב-8 בנובמבר 1994 ואחראי על שני דברים: הגנת וקידום זכויות נשים וקידום ניתוחים מגדריים. ליז-מארי דז'אן נבחרה לשרה הראשונה של המשרד. השרה הנוכחית היא אוולין סנוויל. המשרד מורכב משני מבנים: שירותים מרכזיים ושירותים מבוזרים. במבנה לשירותים מרכזיים יש את מזכירות השר, קבינט השר, המנהל הכללי וההנהלה. ליגת הנשים לפעולה חברתית סולידריות נשות האיטי מעמד האישה בהאיטי Vantbefinfo, Politique : Evelyne Sainvil prend les rênes du Ministère à la condition féminine et aux droits des femmes – Vant Bèf Info (בצרפתית) Dr Lise Marie Déjean, 25 années de lutte continue pour le droit des filles et des femmes, Le Nouvelliste (באנגלית)
Real Men Don't Eat Quiche

Real Men Don't Eat Quiche - A Guidebook to All That Is Truly Masculine הוא רב-מכר שנון הכולל סטריאוטיפים של גבריות מאת התסריטאי וההומוריסט האמריקאי ברוס פיירשטיין וכולל איורים פרי יצירתו של לי לורנץ (אנ'). הספר יצא לאור בשנת 1982 בארצות הברית (ISBN 9780671448318). כותרת הספר רומזת לאסוציאציות המגדריות של קיש שזוהה כמאכל "נשי" בתרבות האמריקאית, הגורמת לגברים להימנע מכך. כדי לזכות בפרסום בחינם, הוצאת הספרים שלחה עותקים של הספר לאנשי רדיו ולבעלי טור בעיתונים, וההגדרות השנונות "גברים אמיתיים לא ..." צוטטו בהרחבה. מאזינים וקוראים קנו את הספר לקבלת הגדרות נוספות. הספר הופיע ברשימת רבי המכר של הניו יורק טיימס במשך 55 שבועות ונמכר ביותר מ־1.6 מיליון עותקים. עיבוד אוסטרלי מאת אלכס בוזו התפרסם מאוחר יותר באותה השנה. Feirstein, Bruce & Lorenz, Lee (illustrator),, Real Men Don’t Eat Quiche, N.Y., U.S.A: Pocket Books, 1982, עמ' 93 David Gal & James Wilkie, , "Real Men Don’t Eat Quiche: Regulation of Gender-Expressive Choices by Men", Social Psychological and Personality Science, 4 1:, 2010, עמ' 291-301 Walters, Ray,, PAPERBACK TALK; Wits of the 80’s,, The New York Times, Section 7, 1982 ,June 20, עמ' 31 Walters, Ray (1982-06-20). "PAPERBACK TALK; Wits of the 80's". The New York Times (באנגלית אמריקאית). ISSN 0362-4331. נבדק ב-2021-07-11. Suplee, Curt (1983-01-06). "'Real' Writers Are Raking It In". Washington Post (באנגלית אמריקאית). ISSN 0190-8286. נבדק ב-2021-07-11. ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
טריטוריה מאורגנת מאוגדת

טריטוריה מאורגנת מאוגדת (באנגלית: Organized incorporated territories of the United States) היא שלב בהתפתחות ארצות הברית. זהו שטח מיושב שהוגדר על ידי החלטה של הקונגרס של ארצות הברית כ: חלק בלתי-נפרד מהישויות המאוגדות בארצות הברית של אמריקה בעל ממשל מאורגן עם הפרדת רשויות לפי פקודת ארגון (Organic act) של הקונגרס. היה זה שלב בהפיכת שטח מיושב למדינה של ארצות הברית. בניגוד למדינה, טריטוריה מאורגנת מאוגדת נחשבת כנמצאת מחוץ לגבולה של ארצות הברית. כמעט כל המדינות, פרט לשלוש עשרה המושבות, היו במעמד של טריטוריה מאורגנת מאוגדת או חלק מטריטוריה כזו, לפני שהוכרזו כמדינה. שטחים שהו במעמד זה לאורך פרקי זמן שונים. טריטוריית אלבמה שהתה במעמד זה שנתיים בלבד (1817–1819), בעוד טריטוריית הוואי שהתה במעמד זה במשך 59 שנים (1900–1959) ואילו טריטוריית ניו מקסיקו שהתה במעמד זה במשך 62 שנים (1850–1912). מאז 1959 ונכון ל-2022 אין טריטוריות מאורגנות מאוגדות כלל. קיימות טריטוריות של ארצות הברית מחוץ לגבולותיה, אך הן אינן במעמד מאורגן מאוגד. הטריטוריות במעמד מאוגד הן איי הבתולה של ארצות הברית, איי מריאנה הצפוניים, גואם, סמואה האמריקנית ופוארטו ריקו.[דרושה הבהרה] הן כפופות לממשל הפדרלי ולאף אחת מהן אין פקודת ארגון של הקונגרס ולפיכך אינן מאורגנות. מחוז קולומביה, בו נמצאת הבירה וושינגטון די. סי., מתפקד למעשה כטריטוריה מאורגנת מאוגדת, אך איננו במעמד זה. הקמת מדינות דרום-מערב ארצות הברית Allen P. Stayman, U.S. Territorial Policy, East-West Center 2009 שש המדינות הנוספות שלא היו במעמד של טריטוריה מאורגנת מאוגדת לפני שהפכו למדינה הן: ורמונט, קנטקי, מיין, טקסס, קליפורניה ווירג'יניה המערבית
תמר רותם

תמר רותם (נולדה ב-10 בינואר 1965) היא עיתונאית, סופרת, מבקרת ספרות ועורכת ישראלית. נולדה בחיפה וגדלה בבני ברק, בת למשפחה חרדית בת 7 ילדים. אמה היא הסופרת יהודית רותם. בוגרת סמינר בית יעקב ע"ש שצ'רנסקי בתל אביב. בוגרת תואר ראשון בספרות ובבלשנות אנגלית באוניברסיטת בר-אילן, בוגרת תוכנית העמיתים של עלמא בית לתרבות עברית. ב-2022 זכתה בפרס שר התרבות לסופרים בראשית דרכם על ספרה "מעבר לים" (שוקן).[דרוש מקור] ב-1996 החלה לכתוב במקומון "צומת השרון" של רשת שוקן וערכה את מגזין הפנאי שלו. ב-1997 החלה לעבוד בעיתון "הארץ", כעורכת-משכתבת ולכתוב מדור חינוך. מראשית שנות ה-2000 סיקרה את החברה החרדית בעיתון "הארץ" והתמקדה בין השאר בתהליכי שינוי בחברה זו ובמתח בין הקצנה לפתיחות, שמרנות ומודרניות. הפנתה זרקור לבעיות החברה החרדית, העוני, מצוקת הדיור, הנשירה, האפליה כלפי ספרדים, מצוקות הנשים החרדיות, אלימות נגד נשים ומסורבות גט. התמחתה בקבוצות חרדיות קיצוניות. חתומה, בין היתר, על גילוי נשות הטליבאן. מנגד ליוותה מקרוב את מהפכת ההתמקצעות וההשכלה בציבור החרדי ואת היציאה בשאלה של יחידים ומשפחות. בשנים אלה כתבה גם כתבות מגזין ופרסמה ראיונות ומאמרי דעה. ב-2013–2015 הייתה כתבת התרבות של מוסף גלריה וסיקרה תיאטרון ומחול וכן כתבה ביקורות ספרות. ב-2015, השתתפה בסרט "גרסה דינקותא" של אחותה נועה רוט, יוצרת קולנוע דוקומנטרי, על סיפור משפחתה. הסרט התחרה בפסטיבל דוקאביב. מאז 2016 היא כתבת עצמאית, כותבת ועורכת ספרים, מפרסמת ביקורות ספרות במוסף ספרים בהארץ וכן כותבת פרוזה. ב-2021 ראה אור ספרה הראשון, "מעבר לים" שראה אור בהוצאת שוקן. הרומן - המבוסס על מכתבים משפחתיים ומסמכים רבים - מספר על חמש שנים שבהן עשה האמן נחום גוטמן בבירות האמנות הסוערות של אירופה בראשית שנות ה-20 של המאה העשרים ומשרטט את דיוקן האמן כאיש צעיר. בתחקיר טקסטואלי ראשון מסוגו חשפה לראשונה את דמותה של פ"פ, הלוא היא פרידה פליגלמן, אהובתו של גוטמן שהייתה אנתרופולוגית וסופרג'יסטית פורצת דרך. הצעירה האמריקאית היהודייה שגוטמן קשר עמה את חייו באותן שנים מאירה את דמותו של האמן באור חדש. מתגוררת בתל אביב-יפו, אם לשניים. מאמרי תמר רותם, באתר "הארץ" תמר רותם באתר של הוצאת שוקן ראיון בתוכנית "ספרים רבותי ספרים" באתר האינטרנט של גלי צה"ל אודות תמר רותם, באתר "עלמא בית לתרבות עברית" תמר רותם, לגדול בעולם החרדי: פצע שלא מתאחה, באתר הארץ, 9 בפברואר 2012 אודות הסרט גרסה דינקותא בקרן החדשה לקולנוע ולטלוויזיה שני ליטמן, טרגדיה קטנה ברמה משפחתית, ייאוש ברמה עולמית, באתר הארץ, 25 במאי 2015 גילי איזיקוביץ, "אנחנו נאהבים, אתה מפריע לנו": הסיפור שעוד לא סופר על נחום גוטמן, באתר הארץ, 21 במאי 2021
היפורתודוס מיסטקינוס

היפורתודוס מיסטקינוס (שם מדעי: Hyporthodus mystacinus) הוא מין של דג גרם ממשפחת הדקריים ותת-משפחת הדקרים. הוא מצוי בטבע במערב האוקיינוס האטלנטי וגם במזרח האוקיינוס השקט. זהו מין השוכן בעומקים של 100 עד 400 מטר מתחת פני הים. דקר זה יכול להגיע לאורך של 160 ס"מ לזכרים ו-100 ס"מ לנקבות ויכול להגיע למשקל מרבי של 107 ק"ג. הדג בעל גוף עגלגל עם ראש גדול ושרירי בעל לסתות בולטות, מעט מופנות מטה והוא בעל עיניים קטנות. סנפיר הגב מכיל רעמת סנפיר פרוקה נמוכה וסנפירי השת גבוהים יותר וקרובים לזנב השרירי והמעוגל. הדקר בעל גוני חום-שוקולד עם פסים בהירים לרוחבו והצעירים כהים יותר ובעלי פס שחור לצד הזנב. הזכרים מעט יותר גדולים מהנקבות. הדקר מצוי בטבע לאורך מערב האוקיינוס האטלנטי בין קרוליינה הצפונית ודרומה לפלורידה, מפרץ מקסיקו והים הקריבי שלחופי איי בהאמה וברמודה ודרומה עד לריו דה ז'ניירו בברזיל. הוא נפוץ גם במזרח האוקיינוס השקט לחופי אקוודור ואי הקוקוס שבקוסטה ריקה ואף באיי גלאפגוס. מין זה שוכן לרוב לאורך המדפים היבשתיים של אמריקה והוא ניזון מדיונונים, דגים אחרים וסרטנים. הוא לא נידוג באופן מסחרי מאחר שהוא מצוי בעומק רב יחסית לדקרים אחרים. מדיה וקבצים בנושא היפורתודוס מיסטקינוס בוויקישיתוף היפורתודוס מיסטקינוס, באתר NCBI (באנגלית) היפורתודוס מיסטקינוס, באתר FishBase (באנגלית) היפורתודוס מיסטקינוס, באתר GBIF (באנגלית) היפורתודוס מיסטקינוס באתר הרשימה האדומה של IUCN
היפורתודוס ספטמפסכיאטוס

היפורתודוס ספטמפסכיאטוס (שם מדעי: Hyporthodus septemfasciatus) הוא מין של דג גרם ממשפחת הדקריים ותת-משפחת הדקרים, המצוי בטבע במזרח האוקיינוס השקט שלחופי סין, הונג קונג, טאיוואן, קוריאה ויפן וייתכן שאף במערב אוסטרליה כשתצפיות מאזורים מערביים יותר נובעים מטעות בזיהוי. הוא שייך לסוג היפורתודוס אך חלק מהחוקרים רואים בו בן לסוג דקר. מין זה יכול להגיע לאורך 155 ס"מ ולמשקל של 62.8 ק"ג אך לרוב אינו עולה על אורך של 1 מטר. הוא בעל גוף עגלגל עם גוף חום ועליו פסים כהים לאורכו, הראש רחב עם לסתות גדולות ובולטות המותאמות לבליעת טרף גדול והסנפירים קצרים אך רחבים ומעוגלים בצורתם. הסנפירים כהים יחסית בקצוות. הוא מצוי לאורך מזרח האוקיינוס השקט סביב שוניות אלמוגים בעומק של 5 עד 30 מטרים ומחפש מזון של דגים אחרים וסרטנים. לאורך חופי יפן המין נידוג למאכל במגוון מאכלים של המטבח היפני. למרות זאת האוכלוסיות שלו אינם בסכנת הכחדה. היפורתודוס ספטמפסכיאטוס, באתר NCBI (באנגלית) היפורתודוס ספטמפסכיאטוס, באתר FishBase (באנגלית) היפורתודוס ספטמפסכיאטוס, באתר GBIF (באנגלית) היפורתודוס ספטמפסכיאטוס באתר הרשימה האדומה של IUCN
יחסי אוסטריה–אלג'יריה

יחסי אוסטריה–אלג'יריה הם יחסי החוץ בין אוסטריה לאלג'יריה. בנוסף להרחבת היחסים הפוליטיים והכלכליים עם מדינות צפון אפריקה, ובכלל זה אלג'יריה, אוסטריה מייחסת חשיבות רבה למחויבות ושיתוף הפעולה של האיחוד האירופי עם מדינות אלו. האיחוד האירופי תומך במדינות צפון אפריקה במסגרת מדיניות השכנות האירופית כלפי השכנים מדרום, כלומר במסגרת "השותפות עם דרום הים התיכון לדמוקרטיה ושגשוג משותף". בשנת 2018 הסתכם סך המסחר בין המדינות ב-258 מיליון אירו. אוסטריה מחזיקה באלג'יריה שגרירות באלג'יר. אלג'יריה מחזיקה באוסטריה שגרירות בווינה. מדיה וקבצים בנושא יחסי אוסטריה–אלג'יריה בוויקישיתוף צפון אפריקה באתר משרד החוץ האוסטרי יחסים כלכליים דו-צדדיים עם אפריקה שמדרום לסהרה באתר משרד החוץ האוסטרי
היפורתודוס אוקטופסכיאטוס

היפורתודוס ספטמפסכיאטוס (שם מדעי: Hyporthodus octofasciatus) הוא מין של דג גרם ממשפחת הדקריים ותת-משפחת הדקרים, המצוי באוקיינוס ההודי ובמערב האוקיינוס השקט סביב האזור האינדו-פסיפי שבין חופי דרום אפריקה וסומליה, מפרץ עדן ומזרחה לעבר חופי הודו, דרום-מזרח אסיה ועד לקוריאה, יפן, טאיוואן, איי פאראסל ואיי ספראטלי וכן לחופי מזרח וצפון אוסטרליה, ניו זילנד ואיי מרקיז. הדג מצוי בעומקים של 80 עד 480 מטרים. דג גדול זה הוא קרובו של המין היפורתודוס ניגריטוס והוא יכול להגיע לאורך 130 ס"מ ולמשקל 80 ק"ג ויכול להגיע בטבע לגיל 65 שנים. הסנפירים שלו רחבים ומעוגלים והגוף עגלגל בגוונים חומים עם סנפירים חומים כהים ובעל פסים בהירים לאורכו. אורח חייו של מין זה לא נחקרו מספיק בטבע והוא ידוע בעיקר מזיהויים של חוקרים. לפי ארגון IUCN דג זה הוא מין "ללא חשש", אף שהוא לעיתים נתפס למאכל לאורך חופי האוקיינוסים בהם חי. מדיה וקבצים בנושא היפורתודוס אוקטופסכיאטוס בוויקישיתוף היפורתודוס אוקטופסכיאטוס, באתר NCBI (באנגלית) היפורתודוס אוקטופסכיאטוס, באתר FishBase (באנגלית) היפורתודוס אוקטופסכיאטוס, באתר GBIF (באנגלית) היפורתודוס אוקטופסכיאטוס באתר הרשימה האדומה של IUCN https://www.iucnredlist.org/species/132772/46629145
קנבוטק

קנבוטק בע"מ היא חברה ציבורית ישראלית בתחום הביוטכנולוגיה, המפתחת מוצרים רפואיים ופתרונות טכנולוגיים לתחום הרפואה המניעתית והרפואה האינטגרטיבית. היא החברה הראשונה בישראל שנכנסה לבורסה דרך פלטפורמת גיוס המונים ולא דרך רכז הנפקה. בשנת 2019 הפכה קנבוטק לחברה מציעה וביצעה את גיוס ההמונים הראשון שלה דרך פלטפורמת פאנדיט בה גויסו 6.3 מיליון שקלים מהציבור. לאחר מכן גייסה בהקצאה פרטית כ-1.1 מיליון שקלים. באוגוסט 2020 הפכה קנבוטק לחברה הראשונה בישראל שגייסה בגיוס המונים לאחר אישור תשקיף על ידי הרשות לניירות ערך. על בסיס התשקיף גייסה החברה מהציבור דרך פאנדיט 12.8 מיליון שקלים, וכפועל יוצא הפכה לחברה ציבורית שאינה נסחרת. ביוני 2021 אושרה הצעת המדף של החברה בהתבסס על תשקיף על ידי הרשות לניירות ערך ועל ידי הבורסה, ובמסגרתו גייסה קנבוטק 32 מיליון שקלים ונכנסה למסחר בבורסה בתאריך 25 ביולי 2021 ובכך הפכה לחברה הראשונה בישראל שנכנסת לבורסה דרך פלטפורמת גיוס המונים ולא דרך רכז הנפקה. החברה הוקמה על ידי אלחנן שקד, מנכ"ל לשעבר של חטיבת מוצרי הצריכה של Perrigo, ד"ר דב מלמד, מומחה בפיתוח תרופות, יואב רוטלר, סמנכ"ל הכספים של החברה ושראל חן-טוב, מנכ"ל קבוצת BioPharmax. בצוות הפיתוח הרפואי שותפים האונקולוגית, פרופסור תמר פרץ, הפיזיולוג פרופסור יובל חלד, הביולוג פרופסור פואד פארס יחד עם בנו דוקטור באסם פארס, הקרדיולוג פרופסור חיים לוטן ופרופסור סולומון ואסר. כל מוצרי החברה מבוססים על שילוב של קנבינואידים וחומרים פעילים מפטריות מרפא. במוצרים שונים משלבים בחברה רכיבים טבעיים נוספים המתאימים לאופי הטיפול. החברה מפתחת פתרונות בתחום הרפואה המונעת וחיזוק המערכת החיסונית. שמונה פורמולות המשלבות פטריות מרפא וקנאביס רפואי. הפורמולות נועדו להשתלב בטיפול של חולי הסרטן על מנת להביא לטיפול רפואי יעיל יותר, להפחית תופעות ולהקל ולשפר את חיי המטופלים. החברה גם מבצעת ניסויים כדי לבחון את יעילות המוצרים בעיכוב הצמיחה והתפשטות הגידול הסרטני. לקנבוטק זכויות שימוש בלעדיות בפטריה בשילוב עם קנבינואידים מצמח הקנאביס. בהתבססות על מחקר של פרופסור פואד פארס על פטריית מרפא ייחודית, מפתחת החברה תרופה בוטנית לסרטן הלבלב וסרטן המעי הגס. אתר האינטרנט הרשמי של קנבוטק קנבוטק בע"מ, באתר הבורסה לניירות ערך בתל אביב קנבוטק בע"מ, באתר "מאיה" קנבוטק בע"מ: נתונים כספיים באתר מאי"ה. חזי שטרנליכט, חברת הקנאביס קנבוטק תיסחר בת"א: "ביצענו את גיוס ההמונים הגדול בישראל", באתר כלכליסט, 12 ביולי 2021 קנבוטק גייסה כ-13 מיליון שקל במודל חדשני של הנפקה ישירה לציבור, באתר וואלה, 6 בדצמבר 2020 קנבוטק: מוצר ה-Immunity הראה הפחתה של מעל ל-80% בתהליכים דלקתיים באתר ספונסר
היפורתודוס ארגסטולריוס

היפורתודוס ארגסטולריוס (שם מדעי: Hyporthodus ergastularius) הוא מין של דג גרם ממשפחת הדקריים ותת-משפחת הדקרים, המצוי בדרום-מערב האוקיינוס השקט סביב חופי אוסטרליה בין שונית המחסום הגדולה שממזרח לקווינסלנד עד לניו סאות' ויילס. מין זה הוא קרוב של המין היפורתודוס אוקטופסכיאטוס, המבלבל איתו לעיתים ובעבר היה שייך לסוג דקר. הוא יכול להגיע לאורך מרבי של 157 ס"מ ומשקל של 66 ק"ג, אף שנטען שהוא יכול להגיע לאורך של 180 ס"מ ומשקל של מעל 100 ק"ג. דג זה הוא גדול ושרירי בעל ראש גדול עם לסתות נוקשות מותאמות לבליעת מזון במהירות והוא בעל סנפיר גבי פרוק וזקור, סנפירי שת זקורים וקוצניים וזנב עגלגל. צבעו חום-אפרפר עד ורוד-אפור והסנפירים כהים יותר. לאורך הלסת העליונה עובר פס שחור דק דמוי שפם. זהו דג טורף השוכן בשוניות אלמוגים בעומק 35 עד 350 מטרים מתחת פני הים. הוא ניזון ממארב מוסווה של דגים אחרים וסרטנים אותם הוא בולע במהירות בעזרת פיו הגדול. הוא נידוג באופן מסחרי כדג מאכל לאורך החופים בהם הוא חי אך לא ידוע על קרבתו לסיכון עקב כך. היפורתודוס ארגסטולריוס, באתר NCBI (באנגלית) היפורתודוס ארגסטולריוס, באתר FishBase (באנגלית) היפורתודוס ארגסטולריוס, באתר GBIF (באנגלית) היפורתודוס ארגסטולריוס באתר הרשימה האדומה של IUCN
דקר רחב-פס

דקר רחב-פס (שם מדעי: Epinephelus latifasciatus) הוא מין דג גדול ממשפחת הדקריים, החי במימי האזור האינדו-פסיפי. הוא תואר לראשונה ב-1843 בידי הזואולוג הגרמני קונרד יאקוב טמינק (אנ') ותלמידו הרמן שלגל (אנ'). דקר זה מצוי לאורך האוקיינוס ההודישבין הים האדום, המפרץ הפרסי ומפרץ עומאן דרך הודו וסרי לנקה ועד לאוסטרליה המערבית וכן באוקיינוס השקט שלחופי יפן וטאיוואן. לרוב הוא מצוי לאורך מדפים יבשתיים ולא לאורך איים מבודדים והוא מצוי בעומק 20 עד 230 מטרים סביב קרקעית חולית או בשוניות אלמוגים. הדקר מגיע לאורך ממוצע של 70 ס"מ אך יכול להגיע גם לאורך 137 ס"מ ולמשקל מתועד של 58 ק"ג. הוא בעל גוף גדול בצבע חום אפרפר ועליו פסים בהירים אופקיים בעלי שוליים שחורים ועליהם נקודות בהירות. הצעירים בעלי גוני אפור-לבנדר או חום בהיר עם פסים בהירים דומים והסנפירי כהים. סנפיר הגב גדול ופרוק והוא יוצר רעמה עד לסנפירי השת והזנב. הזנב בעל אונות מעוגלות והראש גדול עם לסתות חזקות. מין זה נתפס למאכל לאורך שווקים במזרח אסיה ונפוץ גם לאורך חופי הודו והמפרץ הפרסי, אך שם הוא לא נידוג באופן מסחרי אלא כנראה נתפס כשלל לוואי של רשתות. הוא לא מצוי בסכנת הכחדה בטבע. מדיה וקבצים בנושא דקר רחב-פס בוויקישיתוף דקר רחב-פס, באתר ITIS (באנגלית) דקר רחב-פס, באתר NCBI (באנגלית) דקר רחב-פס, בבסיס הנתונים ARKive (באנגלית) דקר רחב-פס, באתר FishBase (באנגלית) דקר רחב-פס, באתר GBIF (באנגלית) דקר רחב-פס באתר הרשימה האדומה של IUCN לפי החלטות האקדמיה ללשון העברית
תומאס פינקה

תומאס פינקה (6 בינואר 1561 - 24 באפריל 1656) היה מתמטיקאי ופיזיקאי דני, ופרופסור באוניברסיטת קופנהגן במשך יותר מ -60 שנה. תומאס ג'ייקובסן פינקה נולד בפלנסבורג בשלזוויג. הוא היה בנם של חבר המועצה ג'ייקוב פינקה ואנה טורסמד. הוא סיים את לימודיו בבית הספר היסודי בפלנסבורג. משנת 1577 למד חמש שנים באוניברסיטת שטרסבורג מתמטיקה, רטוריקה ולימודי פילוסופיה אחרים. בשנת 1590 הוא הפך לפרופסור למתמטיקה באוניברסיטת קופנהגן. בשנת 1603 קיבל גם תואר פרופסור לרפואה. ההישג המשמעותי ביותר שלו נמצא בספרו Geometria rotundi (1583), בו הציג את השמות המודרניים של הפונקציות הטריגונומטריות המשיק והסקאנט. הוא היה נשוי לאיבריה יונגסדטר אייברס (1574–1614). בנו ג'ייקוב פינקה (1592–1663) היה פרופסור לפיזיקה. בנותיו התחתנו עם המדען קספר ברתולין האב (1585–1629), הבוטנאי יורגן פירן (1581–1628), ההיסטוריון אולה וורם (1588–1654) והתאולוג הנס ברוכמנד (1594-1630). תומאס פינקה נפטר ב-24 באפריל 1656, ונקבר בכנסיית Vor Frue Kirke בקופנהגן. מדיה וקבצים בנושא תומאס פינקה בוויקישיתוף תומאס פינקה, באתר MacTutor (באנגלית) תומאס פינקה - ביוגרפיה תומאס פינק - באתר Encyclopedia Google Boos תומאס פינקה, באתר "Find a Grave" (באנגלית) Carl Frederik Bricka, 150 (Dansk biografisk Lexikon / V. Bind. Faaborg - Gersdorff), runeberg.org (בדנית) Thomas Fincke - Biography, Maths History (באנגלית) [Thomas Fincke and trigonometry.], read.qxmd.com (באנגלית) Carl Frederik Bricka, 186 (Dansk biografisk Lexikon / XIX. Bind. Vind - Oetken. Rettelser og Tilføjelser. C. F. Brickas Biografi), runeberg.org (בדנית)